open-index/open-wikipedia-markdown huggingface dataset:
John Pierpont Morgan jr.

**John Pierpont Morgan jr.** (* 7. september 1867, Irvington, New York, USA - † 13. marec 1943, Boca Grande, Florida) bol americký bankár a filantrop, syn J. P. Morgana sen., zakladateľa Morganovej finančnej skupiny.

Financoval vojensko-politický blok Dohody počas 1. svetovej vojny.

## Referencie


## Iné projekty

## Externé odkazy
* John Pierpont Morgan Jr.

## Zdroj
* 

Kategória:Bankári USA
Kategória:Osobnosti zo štátu New York
Kategória:Absolventi Harvard University
Conwy Lloyd Morgan

**Conwy Lloyd Morgan** (* 6. február 1852, Londýn, Spojené kráľovstvo – † 6. marec 1936, Hastings) bol britský psychológ. 

Od roku 1884 pôsobil ako profesor v Bristole, bol predstaviteľ neorealizmu, zaujímal pozície blízke S. Alexandrovi.

## Dielo
* *Animal Life and Intelligence*. 1890.
* *An Introduction to Comparative Psychology*. 1894.
* *Emergent Evolution*. Williams & Norgate, London 1923.
* *Autobiography of C. Lloyd Morgan*. In: C. A. Murchison (Hrsg.): *A History of Psychology in Autobiography*. Band II. Clark University Press, Worcester 1932, S. 237–264. 
* *The Emergence of Novelity*. 1933.
* The Law of Psychogenesis. Mind (N. S.) 1(1892), 72 - 93

## Externé odkazy
* Autobiografia 
* Fotograie Lloyda Morgana

## Zdroj
* 

Kategória:Britskí psychológovia
Kategória:Členovia Kráľovskej spoločnosti
Kategória:Osobnosti z Londýna
Metaetika

**Metaetika** je časť etiky, ktorá rozpracúva problémy gnozeologickej a logickej povahy jazyka morálky.

Metaetika sa sformovala začiatkom 20. storočia ako relatívne samostatný smer, ktorého predmetom skúmania je etika ako spoločenskovedná disciplína. Etické skúmania metaetiky sa zaoberajú jazykom morálky, analýzou etických pojmov, výrazov a skúmaním pravdivostných hodnôt morálnych súdov. Podľa Wiliama K. Frankenu (1908 - 1994), amerického analytického etika, je predmetom metaetiky otázka dokázateľnosti a oprávnenosti morálnych súdov (Frankena, 1973. s. 96). V literatúre sa často objavujú metaetika a analytická etika ako synonymá, súvisí to s formovaním metaetiky na pozadí anglickej analytickej filozofie.

## Predstavitelia
**George Edward Moore**, jeho dielo Principia Ethica sa považuje za východiskovú prácu analytickej etiky. Jeho práca spôsobila analytický obrat v etike, bola odmietnutím dvoch filozofických smerov - hedonistického utilitarizmu a novohelgelovského idealizmu, ktoré v 19. storočí dominovali v britskej morálnej filozofii. Na tomto pozadí sa vytváral filozoficko-etický názor G. E. Moora. G. E. Moore sa považuje za zakladateľa metaetiky (zaujímavosťou je, že on sám pojem "metaetika" nepoužil).

**Harold Arthur Prichard** - deontologická etická koncepcia založená na princípe povinnosti. Diela: Spočíva morálna filozofia na omyle? (Does Moral Philosophy Rest on A Mistake?), Povinnosť a neznalosť faktu (Duty And Ingnorance Of Fact) - publikované v časopise Proceedings of the British Academy v roku 1932.

William David Ross

Charles Kay Ogden

Charles Leslie Stevenson

Richard Mervyn Hare

## Zdroj
* 
* Kolektív autorov, Dejiny etického myslenia v Európe a USA, s. 575 - 594,Kalligram, Bratislava 2008, ISBN 978-80-8101-103-0)
Metafilozofia

**Metafilozofia** je súbor filozofických a mimofilozofických úvah o filozofii, napríklad filozofia filozofie, metagnozeológia, dejiny filozofie, metodológia filozofie, sociológia filozofie atď.

## Zdroj
* 


Kategória:Filozofia podľa predmetu
Bazálny metabolizmus

**Bazálny metabolizmus** je minimálny stupeň metabolickej aktivity organizmu pri ideálnych vonkajších podmienkach a telesnej i duševnej aktivite, obmedzenej na udržanie základných životných funkcií. U človeka je definovaný pri nasledujúcich podmienkach:
* nalačno (16 hodín bez príjmu potravy, 36 hodín bez príjmu bielkovín, ktoré majú výrazný špecifický dynamický efekt)
* indiferentná teplota (20 – 22 stupňov oblečený, 30 stupňov neoblečený), ktorú organizmus subjektívne nepociťuje ani ako teplo ani ako chlad, objektívne sa ani nepotí ani netrasie chladom
* pri telesnom a duševnom pokoji
Takýto výdaj sa denne pohybuje okolo 6 270 – 7 500 kJ (1 500 – 1 800 kcal).

## Externé odkazy

* 

Kategória:Fyziológia
Metafyzický

**Metafyzický** (gr.) je týkajúci sa metafyziky; vzťahujúci sa na metafyziku; nadzmyslový.

## Externé odkazy
* 

Kategória:Metafyzika
Nesúmerateľnosť

**Nesúmerateľnosť** je nematie spoločnej miery. Je to protiklad súmerateľnosti. Napríklad dve dané čísla sú nesúmerateľné, ak neexistuje nijaké také tretie číslo rovnakého druhu, že by dané čísla boli jeho celočíselným násobkom. Podiel dvoch nesúmerateľných čísel teda nie je nijakým racionálnym číslom.

Objav nesúmerateľnosti úsečiek sa pripisuje pytagorovcovi Hippasovi z Metapontu.

## Pozrite aj
Súmerateľnosť

## Externé odkazy
* 

Kategória:Matematika
Kategória:Geometria
Oskar Morgenstern

**Oskar Morgenstern** (* 24. január 1902, Görlitz, Nemecko – † 26. júl 1977, Princeton, New Jersey, USA) bol americký ekonóm rakúskeho pôvodu, jeden zo zakladateľov teórie hier.

## Dielo
* 1928 *Wirtschaftsprognose: Eine Untersuchung ihrer Voraussetzungen und Möglichkeiten*
* 1934 *Die Grenzen der Wirtschaftspolitik*
* 1935 *The Time Moment in Value Theory*
* 1935 *Perfect Foresight and Economic Equilibrium*
* 1936 *Logistics and the Social Science*
* 1944 *Theory of Games and Economic Behavior* s Johnom von Neumannom
* 1948 *Demand Theory Reconsidered*
* 1949 *Economics and the Theory of Games*
* 1950 *On the Accuracy of Economic Observations*
* 1951 *Prolegomena to a Theory of Organization*
* 1954 *Experiment and Large-Scale Computation in Economics*, Economic Activity Analysis
* 1956 *Generalization of the von Neumann Model of an Expanding Economy* s J.G. Kemeym a G.L. Thompsonom, (Econometrica)
* 1959 *The Question of National Defense*
* 1970 *Predictability of Stock Market Prices* s C. W. J. Grangerom
* 1972 *Thirteen Critical Points in Contemporary Economic Theory*
* 1972 *Descriptive, Predictive and Normative Theory* (Kyklos)
* 1976 *Some Reflections on Utility*, in Allais and Hagen (Hrsg.)
* 1976 *Collaborating with von Neumann*
* 1976 *Mathematical Theories of Expanding and Contracting Economies* s G. L. Thompsonom

## Externé odkazy
* 

Kategória:Ekonómovia USA
Kategória:Teória hier
Kategória:Držitelia čestných doktorátov Viedenskej univerzity
Morión

[thumb|Kryštál moriónu na [mikroklíne.]]
**Morión** je drahokamová odroda kremeňa; má tmavohnedú až čiernu farbu. Tento názov sa používa pre úplne čierne kryštály záhnedy. 

Je priesvitný, vyskytuje sa v hydrotermálnych žilách a zriedkavejšie v pegmatitoch. Nepriehľadné morióny pochádzajú hlavne z Arkansasu (USA), Číny (Hunan) a Kazachstanu. Ďalšie pekné kryštály moriónu sú z Brazílie a Madagaskaru. Kvalitné výbrusy dosahujú bežne tisícky karátov. Na Slovensku sa vyskytuje len zriedkavo.

## Iné projekty

## Externé odkazy
* 

Kategória:Polodrahokamy
Kategória:Odrody kremeňa
Netaktnosť

**Netaktnosť** je obrátená stránka taktu. K netaktnosti patrí neustále zdôrazňovanie vlastnej osoby, rozhovor (skôr monológ) o sebe alebo svojej rodine. Netaktné je vynášanie intimít, čisto súkromných záležitostí, ohováranie iných, nevhodná zvedavosť, pletenie sa do záležitostí známych. Netaktné je aj také narúšanie vzájomných vzťahov v pracovnom styku.

## Externé odkazy
* 

Kategória:Medziľudské vzťahy
Kategória:Etika
Charles William Morris

**Charles William Morris** (* 23. máj 1901, Denver, Colorado, USA – † 15. január 1979, Gainesville, Florida) bol americký filozof a semiotik. 

V nadväznosti na Ch. Peircea sformuloval základy semiotiky.

## Dielo
* *Foundations of the Theory of Signs* (1938)
* *Signs, Language, and Behavior* (1946)
* *Signification and Significance* (1964)

## Externé odkazy
* 

Kategória:Filozofi USA
Kategória:Osobnosti z Denveru
Nestorius

**Nestorius** alebo **Nestorios** (gr. *Νεστόριος*, lat. *Nestorios*) (po 381 Germanicia – asi 451 Horný Egypt) bol konštantínopolský patriarcha v rokoch 428 až 431. 
 

## Životopis
Nestorius vyštudoval u známeho exegétu Theodora z Mopsuestie v Antiochii a získal si meno svojimi rečníckymi schopnosťami. Cisár Theodosius II. ho vymenoval v roku 428 za konštantínopolského patriarchu.

Ako predstaviteľ antiochijskej školy sa postavil proti novému pomenovanie, ktoré začalo byť pripisované Ježišovej matke Márii -- θεοτόκος (*[[Theotokos]]* nositeľka Boha, Bohorodička). Namiesto toho presadzoval titul Χριστοτόκος (*christotokos* nositeľka Krista). Predstavitelia alexandrijskej školy, predovšetkým Kyrillos z Alexandrie rozprúdili nato teologickú debatu o skutočných Nestoriových postojoch. Otázka sa netýkala len Panny Márie, ale predovšetkým osoby Ježiša Krista a jeho vnímania, v ďalšom rade potom sporov medzi patriarchátmi v Antiochii a Alexandrii, vplyvu cisára na konštantínopolský stolec a papežskeho primátu.

Nestorius odmietol označenie Panny Márie ako *theotokos*, pretože sa domnieval, že spochybňuje v skutočnosti Ježišovo božstvo. Máriu považoval za matku iba ľudskej časti Ježišovej osobnosti. Cyril Nestoriovi vytýkal, že tak vlastne popiera vtelenie Boha v Ježišovi Kristovi, a že z Ježiša vytvára dve odlišné osoby -- jednu ľudskú a jednu božiu -- ktoré sa delia o jediné telo.

Cisár Theodosius II. (401 - 450) zvolal ekumenický koncil do Efezu, ktorý sa mal tejto otázke venovať. Podporoval pritom konštantínopolského patriarchu, pápež Celestín I. stál na strane Cyrila. Cyril potom predčasne začal efezský koncil za neprítomnosti antiochijských biskupov, ktorí nestihli prijsť. Koncil tak Nestoria počas jeho neprítomnosti zosadil.

V nasledujúcich mesiacoch bolo sedmnásť biskupov, ktorí Nestoria podporovali, zosadených. 3. augusta 433 potom na nátlak svojej sestry Pulchérie cisár poslal Nestoria do vyhnanstva do hornoegyptského kláštora. Nestoriove spisy boli zničené, dochovali sa iba z časti v sýrčine.

Celý spor zapríčinil rozdelenie cirkvi a podnietil vznik nestoriánskych cirkví, hlavne v Strednej Azií a na Strednom Východe.

V roku 1995 bola najdená kniha napísaná Nestoriom, známa ako *Hérakleidov bazár*. Nestorios ju napísal ku koncu svojho života. V knihe odmieta herézu, z ktorej bol obvinený, a jeho popis Krista sa veľmi podobá formule chalcedónskeho koncilu z roku 451. Teológovia, ktorý sa dnes zaoberajú jeho spismi hovoria, že jeho myšlienky boli nesprávne vykladané a že neboli heretické. Otázka, či bol v skutočnosti Nestorius prívržencom nestoriánstva, zostáva nezodpovedaná.

## Referencie


## Pozri aj
* Nestoriánstvo

## Zdroje
* 
* 

Kategória:Heretici
Kategória:Teológovia
Svetelná metafyzika

**Svetelná metafyzika** je učenie, podľa ktorého je svetlo substanciou všetkých vecí a tým aj sveta.

Svetelná metafyzika vychádza z novoplatonizmu Plotina, Prokla, Porfýria.

Svetlo je podľa tohoto učenia substancia sveta. Toto pravé, t. j. duchovné svetlo je nehmotná nadzmyslová entita, ktorej zdrojom je Boh ako najvyššia a najdokonalejšia forma svetla. Ľudský rozum je iskra božského svetla v človeku, ktoré duchovne presvecuje ostatné súcna a poznáva ich ako diela svetla božského rozumu. Svetlo tak vystupuje ako základ inteligibility celej skutočnosti a garant pravdivosti poznávajúceho a poznávaného.

## Externé odkazy
* 

Kategória:Metafyzika
Anton Neuhäusler

**Anton Neuhäusler** (* 20. február 1919, Mníchov) je nemecký filozof, profesor v Mníchove, zástanca empiricky fundovanej metafyziky, ktorá z bezpečných faktov logicky odvodzuje závery týkajúce sa podstaty a základu bytia, alebo legitimuje pokusy o pravdepodobnostné riešenia. Neuhäusler zastáva ďalej *psychistickú koncepciu hmoty*, ktorou sa pokúša prekonať dualizmus duše a tela a problém vzniku pocitu.

## Externé odkazy
* 

Kategória:Narodenia v 1919
Kategória:Nemeckí filozofi
Metagalaxia

**Metagalaxia** (v významoch 1, 3, 4, 5 a 8 sa väčšinou používa tvar *Metagalaxia*, inak sa používa tvar *metagalaxia*) môže byť:
* celý náš vesmír chápaný ako súbor všetkých (t. j. aj ľudstvom nepozorovaných) galaxií a vnútro- i medzigalaktických objektov (t. j. planét, hviezd, galaxií, kôp galaxií, medzihviezdnej hmoty, medzigalaktickej hmoty, kvazarov, žiarenia atď.), ktorý zahŕňa aj planétu Zem a ako celok sa rozpína, pozri vesmír
* jeden z hypotetických vesmírov (súborov galaxií) iných než náš vesmír (vzniknutých napríklad súčasne s naším na inom mieste prvotnej plazmy), najmä ak má podobné vlastnosti ako náš vesmír, pozri pod multiverzum
* súbor všetkých ľudstvom pozorovaných galaxií resp. zoskupení galaxií (a prípadne aj medzigalaktických objektov a pod.), pozri napr. pod vesmír
* pozorovaný vesmír (t. j. všetka ľudstvom pozorovaná časť nášho vesmíru)
* pozorovateľný vesmír (t. j. všetka pozorovateľná časť nášho vesmíru)
* supergalaxia (superkopa galaxií)
* kopa galaxií alebo skupina galaxií
* Miestna superkopa galaxií

## Referencie
Otto Neurath

náhľad
**Otto Neurath** (* 10. december 1882, Viedeň – † 22. december 1945, Oxford) bol rakúsky filozof, predstaviteľ novopozitivizmu, člen Viedenského krúžku, sociológ a ekonóm.

V rokoch 1934 - 1940 žil v Holandsku, od roku 1941 vo Veľkej Británii. 

Politicky bol Neurath zástancom austromarxizmu. Vo filozofii sa zameriaval na reflexiu vedy s cieľom vypracovať predpoklady jednoty všetkých vedeckých poznatgkov. Podľa Neuratha je základným predpokladom dosiahnutia takéhoto cieľa vypracovanie univerzálneho jazyka vedy, ktorý by sa opieral o jazyk fyziky a matematiky.

## Iné projekty

## Externé odkazy
* 

Kategória:Narodenia 10. decembra
Kategória:Narodenia v 1882
Kategória:Úmrtia 22. decembra
Kategória:Úmrtia v 1945
Kategória:Rakúski filozofi
Kategória:Osobnosti z Viedne
Kategória:Rakúski grafici
Moše z Leonu

náhľad|Titulná stránka prvotlače Zoharu (Mantova, 1558)
**Moše z Leonu** alebo **Moše ben Šem Tov de Leon** (* asi 1250, Guadalajara – † 1305, Arevalo) bol židovský rabín a kabalista, v mladosti stúpenec Maimonida; autor alebo redaktor najvýznamnejšieho stredovekého kabalistického textu, kabalistického midrašu k Pentateuchu *Midraš de-rabi Šim'on bar Jochaj*, známejšieho pod názvom Zohar alebo *Kniha nádhery*, ktorý vznikol (alebo bol zostavený) koncom 13. storočia.

Od roku 1292 viedol Moše život potulného učenca. Podľa Avrahama ben Šloma z Torrutiel napísal 23 kníh, z ktorých väčšina sa stratila. Po jeho smrti vznikol spor ohľadom autorstva Zoharu, ktoré pripísal tanaitskému rabínovi z 2. storočia po Kr. Šim'onovi bar Jochajovi. Vznikla otázka, či Moše čerpal z nejakého strateného rukopisu, alebo – ako tvrdila jeho vdova – je on sám autorom spisu. Moderní bádatelia (napr. Geršom Scholem) sa prikláňajú k názoru, že Moše z Leonu Zohar skompiloval, ale používal pritom staršie zdroje.

## Diela
* 1287: *Sefer ha-rimon*
* 1290: *Ha-nefeš ha-chachama* alebo *Ha-miškal*
* 1292: *Šekel ha-kodeš*
* 1293: *Miškan ha-edut* alebo *Sefer ha-sodot*

## Pozri aj
* kabala

## Externé odkazy
* 

Kategória:Narodenia v 13. storočí
Kategória:Úmrtia v 1305
Kategória:Rabíni
Kategória:Kabalisti
Neurčitosť

**Neurčitosť** je vlastnosť nebyť určitý, presne vymedzený či určený, nebyť dosť istý, byť nevýrazný, nejasný, aperatický.

## Zdroj
* 

Kategória:Filozofický slovník
Metajazyk

**Metajazyk** je jazyk, v ktorom je formulovaná metateória.

## Zdroj
* 

Kategória:Filozofický slovník
Kategória:Jazykoveda
Metagnozeológia

**Metagnozeológia** je metafilozofická disciplína, ktorá sa zaoberá otázkou, čo je gnozeológia, čiže učenie o poznaní a čím by mala byť teória poznania. Rozvíja sa od prvej polovice 19. storočia.

## Externé odkazy
* 

Kategória:Metafyzika
Kategória:Epistemológia
Neurofyziológia

**Neurofyziológia** je vedný odbor, ktorý sa zaoberá výskumom funkcií centrálneho nervového systému. Pri vedeckom výskume využíva hlavne elektrofyziologické metódy a metódy molekulárnej biológie a biochémie (napríklad pri sledovaní nervovo vyvolaných zmien metabolizmu). 

## Zdroj
* 


Kategória:Neurológia
Zachariáš Mošovský

**Zachariáš Mošovský** (staršie aj *Mossówczy*, ; * 12. máj 1542, Bratislava, Uhorsko, habsburská monarchia† 20. júl 1587, Viedeň, Rakúske arcivojvodstvo) bol uhorský humanistický vzdelanec, rímskokatolícky duchovný a nitriansky biskup zemianskeho pôvodu.

## Životopis
Jeho otec, Ladislav Mošovský bol pokladníkom uhorskej kráľovskej komory v Bratislave. Gymnaziálne štúdium absolvoval Zachariáš v Trnave a teologické v Nitre. V roku 1573 získal hodnosť titulárneho biskupa kninského (tininského) a v roku 1578 bol menovaný za biskupa vacovského. Presný dátum jeho biskupskej vysviacky nie je známy. Na základe archívnych materiálov sa dá usudzovať, že väčšinu života strávil v Nitre. 28. marca 1582 bol vymenovaný za nitrianskeho biskupa.

Napísal životopisy uhorských kráľov a vydal zbierky uhorských zákonov.

## Literatúra
* KOMOROVÁ, Klára: *Knižnica Zachariáša Mošovského.* Martin : Slovenská národná knižnica, 2009. 302 s. ISBN 978-80-89301-53-9

## Zdroje
* 
* 

Kategória:Osobnosti z Bratislavy
Kategória:Biskupi Nitrianskej diecézy do roku 1918
Kategória:Biskupi Vacovskej diecézy do roku 1918
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Metakomunikácia

**Metakomunikácia** je súhrn neverbálnych prejavov sprevádzajúcich komunikáciu. Patria sem gestá, mimika, vzdialenosť a rozmiestnenie komunikujúcich, intonácia hlasu. Metakomunikácia
obsah verbálneho oznamu buď zdôrazňuje, popiera, alebo posúva jeho význam.

## Externé odkazy
* 

Kategória:Komunikácia
Neurológia

**Neurológia** (gr.) je náuka o nervovej sústave a nervových chorobách; odbor medicíny, ktorý sa zaoberá prevenciou, diagnostikou a liečením ochorení nervového systému, spojených s poruchami hybnosti a citlivosti a poruchou funkcií zmyslových a vnútorných orgánov; navyše sem patria niektoré choroby svalov a žliaz s vnútornou sekréciou, ak sa prejavujú nervovými príznakmi, a niektoré funkčné poruchy centrálneho nervového systému. Neurológia je odbor pomerne mladý, ale rozsiahly a neustále sa vyvíjajúci. Úzko súvisí s inými odbormi, najmä s vnútorným lekárstvom, psychiatriou a endokrinológiou, čo vyplýva i z toho, že neurológia sa formovala súčasne s nimi a v určitom štádiu vývoja sa osamostatnila.

Predmetom neurológie nie sú duševné choroby, ako sa niekedy chybne usudzujeme. Duševné choroby, t. j. choroby prejavujúce sa poruchou správneho vzájomného vzťahu človeka k prostrediu, poruchou poznávnia prostredia, správania sa a pod., ich diagnostika, prevencia a liečba, patria do oblasti psychiatrie.

Okrem spomínaných odborov neurológia súvisí s očným, krčným a detským lekárstvom, s traumatológiou a chirurgiou, sexuológiou a pod. Zasahuje prakticky do všetkých lekárskych disciplín.

## Iné projekty
 

## Externé odkazy
* 
* D. Bartko: Neurológia


Kategória:Nervová sústava
Kategória:Medicínske odbory
Motív

**Motív** (z lat. *motivus* = uvádzajúci do pohybu) môže byť:
* všeobecne: 
**pohnútka (vedomého konania), podnet, popud
**opakujúci sa, typický podnecujúci významový útvar
* v psychológii: pohnútka správania alebo konania určená smerom, intenzitou a trvaním, pozri motív (psychológia) 
* v umení: 
**základný prvok tematickej výstavby umeleckého diela
**vedúca myšlienka činnosti alebo diela
**dekoračný, ornamentálny prvok, pozri napr. motív (architektúra)
**v literatúre: najjednoduchšia časť slovesného umeleckého diela, pozri motív (literatúra)
**v hudbe: výrazný melodický, rytmický alebo združený hudobný výraz, ktorý je základnou charakterizačnou zložkou skladby, synonymum: hudobný motív, pozri motív (hudba) 
* vo filozofii: skrátene filozofický motív
* v kriminalistike a práve: skrátene motív trestného činu
* v estetike: skutočnostná vonkajšia stránka námetu a témy umeleckého diela, pozri motív (estetika)
* v šachu: základný kombinačný prvok ťahu alebo série ťahov, pozri motív (šach)
* v matematike: pozri motív (variety)
Neurotonikum

**Neurotonikum**  je liek celkovo posilňujúci organizmus, najmä pri rekonvalescencii,
málokrvnosti, stavoch únavy, nechutenstve a pod. Býva to obyčajne horčinová látka, zlúčenina železa, vápnika, vitamín a pod. Jedná sa o obsolentnú skupinu liekov (podobne ako tzv. roboranciá, "posilňujúce" lieky, ktorých mechanizmus účinku nie je známy a účinnosť nie je preukázaná), ktorá nie je zahrnutá v Anatomicko-terapeuticko-chemickom klasifikačnom systéme liekov (ATC klasifikácia), ktorý spravuje Svetová zdravotnícka organizácia a v EphMRA klasifikácii je táto kategória prázdna.

## Externé odkazy
*  
*ATC a EphMRA klasifikácia liekov (COMPARISON OF THE WHO ATC CLASSIFICATION & EphMRA/PBIRG ANATOMICALCLASSIFICATION): https://www.ephmra.org/media/1472/who-atc-2017-comparison-final.pdf

Kategória:Liečivá
Jozef Móder

**Jozef Móder** (* 19. september 1947, Tvrdošovce) je bývalý slovenský futbalista. Stal sa majstrom Európy v roku 1976 v Juhoslávii.

Móder začal svoju kariéru v Interi Bratislava, potom hral za Lokomotívu Košice. Počas vojny v Dukle Praha debutoval ako záložník v roku 1972 v česko-slovenskej reprezentácii. V rokoch 19731980 hral zasa v Košiciach. V reprezentácii odohral 17 zápasov a dal 3 góly. Na konci kariéry hral v rokoch 1980 až 1982 v rakúskom Grazer AK. Móder bol obávaný strelec pokutových kopov, v Grazi dosiahol aj priamy gól z rohového kopu. Reprezentácii Sovietskeho zväzu strelil v kvalifikácii ME 1976 svoje jediné tri reprezentačné góly, ktoré znamenali postup Česko-Slovenska na záverečný turnaj do Belehradu.

## Externé odkazy
* Štatistiky ČMFS 

Kategória:Slovenskí futbalisti
Kategória:Osobnosti z Tvrdošoviec
Filozofický motív

**Filozofický [[motív]]** je opakujúci sa, typický, hybný významový útvar, ktorý (často v príznačnom spojení s inými motívmi) podnecuje alebo priťahuje a charakterizuje filozofické myslenie. Tak napríklad J. Habermas uvádza štyri filozofické motívy (motív postmetafyzického myslenia, lingvistického obratu, situovania rozumu a prekonávania logocentrizmu) ako základné charakteristické črty a podnety filozofovania v 20. storočí, pričom podotýka, že tieto motívy otvorili nielen nové výhľady, ale i nové zaslepenosti. Napríklad ligvistický obrat na jednej strane postavil filozofovanie na pevnejší metodický základ a umožnil mu vymaniť sa z apórií teórií vedomia, no na druhej strane umožnil, aby sa vyvinulo ontologické chápanie jazyka, ktoré izolovalo svetoodhaľujúcu funkciu jazyka od vnútrosvetských procesov učenia sa a povýšilo obmeny jazykových obrazov na originálne básnenie.

## Pozri aj
*MPŠ filozofického motívu
*GDDŠ filozofického motívu
*NESŠ filozofického motívu

## Externé odkazy
*
Metalogika

**Metalogika** je metateória logiky, ktorá skúma vlastnosti logických systémov a kalkulov. Je to tiež teória, ktorá skúma systémy a pojmy súčasnej formálnej logiky. Rozpracúva otázky teórie dôkazov, definovateľnosti pojmov, pravdy vo formalizovaných jazykoch, interpretácie, zmyslu atď. Metalogika sa delí na dve časti: logickú syntax  a logickú sémantiku. Rozvoj metalogiky je spojený s vytvorením a štúdiom formalizovaných jazykov.

Hlavné práce v oblasti metalogiky patria Fregemu, predstaviteľom ľvovsko-varšavskej školy poľských logikov, Hilbertovi, Gödelovi, Churchovi, Carnapovi, Kemenymu a i.

## Externé odkazy
* 

Kategória:Logika
Neuróza

**Neuróza** je zastrešujúci pojem pre rôzne funkčné psychické poruchy, ktoré zahŕňajú pocity úzkosti, strachu a duševnej nerovnováhy. Na rozdiel od psychóz a porúch osobnosti nezasahujú schopnosť pacientov racionálne uvažovať, títo sú preto ľahšie ovplyvniteľní a liečiteľní. Pojem neuróza je veľmi úzko spätý s freudiánskou psychoanalytickou školou a v súčasnosti sa už skôr nepoužíva.

Podstatou neurózy je podľa psychoanalýzy nevyriešený konflikt (rozpor medzi dvoma protichodnými tendenciami: tzv. Ja a Ono). Neurózy sú choroby sociálnych vzťahov a hlboko zasahujú do vzťahu neurotika k spoločnosti. O pacientoch s neurózou sa predpokladá, že v najútlejšom detstve mali dobrú starostlivosť, ale niekedy po druhom roku života, obvykle pred dovŕšením veku piatich alebo šiestich rokov, nastalo zhoršenie.

## Iné projekty

## Externé odkazy
* 

Kategória:F00-F99 Duševné poruchy a poruchy správania
Motív trestného činu

**Motív trestného činu** je pohnútka vedúca páchateľa k spáchaniu trestného činu.

## Pozri aj
* motív
* archetyp
* maxima
* pochopenie
* popud

## Externé odkazy
* 

Kategória:Trestné právo
Metakritika

**Metakritika** je kritika kritiky, napr. Herderova kritika Kantovej *Kritiky čistého rozumu*.

## Zdroj
* 

Kategória:Filozofický slovník
Metalografia

thumb|Mikroskopický záber ocele (mierka – cca 1:200)
**Metalografia** je vedný odbor, zaoberajúci sa štruktúrou tuhých kovov. Praktická metalografia študuje makroštruktúry kovov, mikroštruktúry (svetelná mikroskopia) a subštruktúry (transmisná elektrónová mikroskopia). Niekedy sa za pododbor pokladá fraktografia (ale je to skôr samostatný odbor), ktorá skúma príčiny a charakteristiky porušení konštrukcií. Najbežnejšou úlohou metalografie je príprava kovového preparátu na mikroskopické pozorovanie a, samozrejme, fotografické zdokumentovanie výsledku. Cieľom je zistiť prítomnosť a distribúciu fáz (určených na základe morfologických kritérií) na metalografickom výbruse.

## Príprava výbrusu
* Odobratie vzorky na pozorovanie
* Kovová vzorka sa buď zaleje dentakrylom, alebo sa vtláča do vytvrditeľnej živice, čím sa získa vzorka (ako predmet) vhodná na pozorovanie
* Brúsenie na brúsnych papieroch od najhrubšieho po najjemnejší – používa sa brúsenie za mokra pod prúdom vody
* Leštenie (korundovou alebo diamantovou pastou)
* Leptanie (ak sa vyžaduje) vhodným leptadlom za účelom zviditeľnenia mikroštruktúry

## Externé odkazy

* 

Kategória:Kryštalografia
Kategória:Kovy
Metamatematika

**Metamatematika** je metateória matematiky; študuje vlastnosti formálnych systémov a kalkulov, ako bezrozpornosť, úplnosť a i.

Termín *metamatematika* zaviedol David Hilbert v súvislosti so svojou koncepciou základov matematiky.

## Externé odkazy
* 

Kategória:Matematická logika
Kategória:Filozofia matematiky
Neúspešnosť

**Neúspešnosť** je vlastnosť byť bez úspechu, nematie úspechu, nevydarenosť. Môže byť tiež príčina úzkosti.

## Externé odkazy
* 

Kategória:Psychológia
Neutralita

**Neutralita** (lat.) je nestrannosť, nezasahovanie do cudzích vecí. V politológii neutralita znamená zaručené postavenie štátov, ktoré znamená nezúčastnenosť na vojnovom konflikte, v čase mieru neúčasť vo vojenských blokoch, prípadne iných medzinárodných zoskupeniach.

Neutralita v špecifickej vojne znamená suverénny štát, ktorý sa deklaruje neutrálny voči vojnovým stranám. Štát, ktorý nie je znepriatelená strana nemusí byť neutrálny. Povinnosti a práva neutrálneho štátu sú definované v Sekcii 5 a 13 Haagskej konvencie z roku 1907. 

**Trvalá neutralita** (neutrálna moc) je stav suverénneho štátu, v ktorom je viazaný medzinárodnou zmluvou byť neutrálny voči znepriateleným stranám vo všetkých budúcich vojnách. Príkladom trvalo neutrálneho štátu je Japonsko. Koncept neutrality počas vojny je úzko definovaný a neutrálnej strane ukladá špecifické obmedzenia výmenou za zachovanie medzinárodne uznávanej neutrality.

Neutralizmus alebo „neutrálna politika“ je zahraničná politika, v rámci ktorej štát zostáva nestranný v budúcich vojnových konfliktoch. Politická neangažovanosť v konflikte je implementácia neutralizmu tak, ako vyhýbanie sa vojenským alianciám. Suverénny štát si ale rezervuje právo na to, aby sa stal vojenskou stranou, ak je napadnutý inou stranou konfliktu, ktorá porušila jeho vojenskú neutralitu. 

## Právo a zodpovednosti neutrálnej mocnosti
Znepriatelené strany nemȏžu vpadnúť na neutrálne územie a akékoľvek podobné snahy nie sú kompromisom neutrality.

Neutrálna moc musí zabrániť vojskám znepriateleným stranám vstúpiť na svoje územie. Rozdiel je u utekajúcich vojnových väzňov.
Armády vojnových strán nemôžu naberať vojakov v neutrálnom štáte, ale obyvatelia mȏžu ísť do zahraničia a tam narukovať.
Armádne vybavenie (osoby ani materiál)´znepriatelených strán nemȏžu byť prevážané cez neutrálne územie. Rozdiel je u zranených osȏb. 
Neutrálna mocnosť môže zásobovať komunikačnými zariadeniami vojnové strany (sprostredkovávať..), ale nemôže zásobovať vojnovým materiálom, hoci nie je potrebné sa vyhýbať exportu takého materiálu.

Vojnová loď (námorníctva) môže použiť neutrálny prístav (prístav neutrálneho štátu) na maximum 24 hodín, hoci domáca strana (prístavu) si môže zaviesť rozdielne obmedzenia. Výnimky sú pri nutných opravách, kde je povolené minimum času potrebného na to, aby sa plavidlo vrátilo na more , alebo pokiaľ je v prístave aj plavidlo opačnej znepriatelenej strany. Vtedy musí mať 1 loď náskok 24hodín. 

Vojnová loď jednej strany zajatá druhou stranou vo vodách neutrálnej mocnosti musí byť vydaná touto druhou stranou neutrálnemu štátu, čo sa viaže aj na posádku danej lode.

## Zoznam neutrálnych štátov
### Uznané neutrálne štáty

### Štáty považujúce sa za neutrálne

### V minulosti neutrálne štáty

## Referencie

## Externé odkazy
* 

Kategória:Politológia
William Morris

**William Morris** (* 24. marec 1834, Walthamstow, Spojené kráľovstvo - † 3. október 1896, Londýn) bol anglický básnik, spisovateľ, textilný výtvarník, maliar, architekt, politik a sociálny reformátor.

Bol úzko spätý s Bratstvom preraffaelistov a hnutím *[[Arts and Crafts]]*. Posledné roky života bol členom sociálnodemokratickej federácie, neskôr predsedal socialistickej lige. Zaslúžil sa aj o zdokonalenie polygrafie. 

## Dielo
Parafrázoval staroanglické a germánske básne, skladal vlastné epické básne na námety antických bájí a stredovekej ľudovej tradície. Je autorom rozsiahlej epickej skladby *The Earthly Paradise* (*Zemský raj*, 1868–70).

Ak nie je uvedené inak, ide o básne:
* *The Haystack in the Floods*
* *The Defence of Guinevere, and other Poems* (1858)
* *The Life and Death of Jason* (1867)
* *The Earthly Paradise* (1868-70)
* *The Story of Sigurd the Volsung and the Fall of the Nibelungs* (1876)
* *Love is Enough, or The Freeing of Pharamond* (1872)
* *A Dream of John Ball* (1886) - próza
* *The House of the Wolfings* (1888)
* *The Roots of the Mountains* (1889)
* *News from Nowhere* (1890) - próza
* *The Story of the Glittering Plain* (1890)
* *The Well at the World's End* (1892)
* *The Wood Beyond the World* (1892)
* *Socialism, Its Growth and Outcome* (1893) - traktát
* *The Storie of the Sundering Flood* (1896)

Prekladal aj z klasických jazykov a z francúzštiny.

## Referencie


## Iné projekty

## Externé odkazy
* Morris Online Edition 
* Works by William Morris at The Online Books Page
* Works by William Morris at The Anarchist Library
* William Morris Index Entry at Poets' Corner
* The William Morris Internet Archive 
* The tale of Beowulf (Sel.3.231)
* Archive of William Morris Papers 
* ''William Morris at Art Passions'' 
* ''William Morris – The Soul of Arts and Crafts''
* The William Morris Society
* The William Morris Society in the United States
* A Morris and De Morgan tile panel at the Victoria and Albert Museum, London
* William Morris online exhibition at the Harry Ransom Center at the University of Texas at Austin
* Morris Online Edition 
* Victorian printing and William Morris’s Kelmscott Press

Kategória:Anglickí básnici
Kategória:Anglickí spisovatelia
Kategória:Spisovatelia fantasy
Kategória:Anglickí dizajnéri
Kategória:Anglickí architekti
Kategória:Preraffaelisti
Metamuzikológia

**Metamuzikológia** je súčasť metavedy, predmetom skúmania ktorej je  muzikológia.

## Externé odkazy
* 

Kategória:Metavedy
Motorizmus

**Motorizmus** (lat.) je používanie motorových vozdiel na cestovanie, rekreáciu alebo šport Je to tiež odvetvie športu, ktoré zahŕňa automobilové a motocyklové preteky a súťaže, mototuristické jazdy a zrazy.

## Externé odkazy
* 
* Autosportfoto.sk - Novinky, Tlačové správy, rozhovory, fotografie, videá, onboardy.
* Team Homola Motorsport - Jaro Homola (Rally, Do vrchu - Citroen C2 Super 1600) & Matej Homola (Karting - Rottax Max Junior)
Nevedomie

**Nevedomie** je tá časť spomienok a zážitkov, ktorú si jednotlivec neuvedomuje. Je to neuvedomovaná oblasť psychického života. V roku 1846 zaviedol pojem "nevedomie" nemecký lekár, prírodovedec a filozof Carl Gustav Carus. Ako prvý s teóriou o nevedomí prišiel Sigmund Freud. 

V romantizme je iracionálna, skrytá súčasť ľudskej psychiky, ktorú si jednotlivec priamo neuvedomuje, ale ktorá podstatne ovplyvňuje jeho konanie a ktorá tvorí základ emocionálneho života. Prejavmi nevedomia sú sny, genialita, šialenstvo, parapsychologické úkazy. Toto nevedomie tvorí aj zložku národnej povahy. Odrazmi nevedomej zložky národnej povahy sú mýty, eposy, rozprávky a ďalšie symbolické prejavy.

## Zdroje
* 
* 

Kategória:Literatúra
Kategória:Psychológia
Kolektívne nevedomie

**Kolektívne nevedomie** je podľa Durkheima entita, ktorá vznikla zoskupením individuálnych duší avšak tvorí psychickú individualitu nového typu podmienenú spoločnými predstavami, spôsobmi cítenia a konania, ktoré sú spoločné všetkým členom skupiny.

Podľa Junga je kolektívne nevedomie v pomere k nevedomiu osobnému nesmierne duchovné dedičstvo vývoja ľudského druhu, rodiace sa vždy znovu v každej individuálnej štruktúre. Kolektívne nevedomie je štruktúrované archetypmi a vyjadruje sa jednak v kultúrnych symboloch (folklór, rozprávky, náboženstvá), jednak v individuálnych umeleckých dielach a snoch. Kolektívne nevedomie je spoločným základom, ktorý jedinca spája s druhom a s vesmírom. Obsah kolektívneho nevedomia tvoria inštinkty a archetypy, čiže obsahy všeobecne a rovnomerne rozšírené.

## Externé odkazy
* 

Kategória:Sociológia
Kategória:Carl Gustav Jung
Metaontológia

**Metaontológia** (gr.) je teória, ktorá analyzuje a porovnáva ontológiu. Podľa niektorých autorov
(Willard Van Orman Quine, Simons) môže adekvátna metaontológia umožniť hlbšie nahliadnuť do povahy ontológie.

## Externé odkazy
* 

Kategória:Metafyzika
Kategória:Ontológia
Metanol

**Metanol** (iné názvy: **metylalkohol**, **karbinol**, **drevný lieh**) je najjednoduchší alifatický alkohol. Sumárny vzorec je CH3OH. Je to bezfarebná, alkoholicky zapáchajúca kvapalina, neobmedzene miešateľná s vodou. Je tekutý, horľavý a veľmi jedovatý.

Metanol nie je priamo toxický. V pečeni sa však pôsobením enzýmov alkoholdehydrogenáza a aldehyddehydrogenáza metabolizuje na formaldehyd a následne kyselinu mravčiu, ktorá poškodzuje zrakový nerv a spôsobuje opuchy sietnice a acidózu, vedúcu až k smrti.

Metanol sa používa aj ako denaturačné činidlo technického etanolu.

## Príprava a výroba
V minulosti sa pripravoval destiláciou dreva za sucha, odtiaľ pochádza aj starší triviálny názov drevný lieh.

Metanol sa vyrába hydrogenáciou oxidu uhoľnatého za vysokého tlaku a teploty (okolo 350&nbsp;°C) a prítomnosti katalyzátora (zmes oxidu chromitého a oxidu zinočnatého):

:CO&nbsp;+&nbsp;2&nbsp;H2&nbsp;→&nbsp;CH3OH

## Prvá pomoc

Prvá pomoc pri otrave metanolom je vypiť dva deci kvalitného 40% alkoholu (napr. vodka) a okamžite vyhľadať lekársku pomoc. Etanol spomalí rozklad metanolu a vytvorí tak priestor pre lekársky zásah. V žiadnom prípade zmiešanie etanolu s metanolom vo fľaši neneutralizuje jedovatý účinok metanolu. 

## Referencie

## Iné projekty

Kategória:Alkoholy
Kategória:Rozpúšťadlá
Kategória:Biopalivá
Kategória:Polutanty
Metapotreba

**Metapotreba** je vyššia ľudská potreba, napr. potreba spravodlivosti, krásy, poriadku, cti a
sebaaktualizácie; najprv však musia byť naplnené potreby základné. Teóriu metapotrieb rozvíja Maslowova teórie osobnosti.

## Externé odkazy
* 

Kategória:Psychológia
Metateória

**Metateória** je teória, ktorá skúma štruktúry a metódy nejakej inej teórie. Úlohou metateórie je určiť hranice skúmanej vedy, zistiť jej  celostnosť a neprotirečivosť, preskúmať spôsoby zavádzania nových pojmov, dôkazy jej téz atď.

Metateoretický výskum skúma základy nejakej teórie a možnosti jej ďalšieho vývoja.

Kým teória vyjadruje svoje pojmy a výroky v objektovom jazyku, metateória je formulovaná v metajazyku.

Kategória:Filozofický slovník
Mozaika

[thumb|Rímska mozaika ([Herculaneum, 1. stor.]]   
**Mozaika** () je plošná výzdoba, ornamentálna alebo figurálna, zostavená z drobných kociek, hranolčekov alebo kolíčkov, kamenných, neskôr sklenených, upevňovaných do mäkkej malty alebo tmelu.

V starovekom Oriente a v antike sa používala kamenná mozaika na výzdobu podláh (Pompeje).

Najväčší rozvoj zaznamenala v byzantskom umení. K najznámejším patria mozaiky v talianskej Ravenne z 5. a 6. storočia. Sú to napríklad mozaiky *Dobrý pastier* (5. storočie) v mauzóleu Gally Placidie, *Krst Krista v rieke Jordán* (okolo roku 450) v Baptistériu ortodoxných a najznámejšia z nich v apside chrámu San Vitale z roku 547. Po stranách apsidy sú zobrazené dve cisárske procesie s portrétmi cisára Justiniána I. a cisárovnejTheodory. V bazilike Sant' Apollinare in Classe neďaleko Ravenny, ktorá bola vysvätená v roku 549, sa nachádza jedna z najpôsobivejších apsidových mozáik *Kristova premena*.

Všetky byzantské figurálne mozaiky nachádzajúce sa v Konštantínopolských náboženských stavbách boli zničené počas ikonoklastického obdobia v 8. a 9. storočí. Niektoré dekoratívne mozaiky predikonoklastického obdobia ako aj mozaiky z 8. a 9. storočia sa napriek tomu zachovali. Patrí k nim veľký kríž na zlatom podklade v chráme Hagia Irene (Chráme sv. Mieru) vedľa chrámu Hagia Sofia. Prežili aj kvalitné svetské mozaiky v ruinách paláca byzantských cisárov v Istanbule. Tieto rozsiahle podlahové obrazy zo 6. storočia znázorňujú scény z poľovačiek, domácich prác ale aj ornamenty orámované listovým vzorom - tu sa už prejavuje orientálny vplyv. Počas reštaurovania obrazovej výzdoby v chráme Hagia Sofia v roku 843 boli figurálne mozaiky obnovené. V južnom vestibule je zaujímavá mozaika, ktorá zobrazuje Justiniána I. s Konštantínom I., ako ponúkajú model mesta tróniacej Panne s dieťaťom. Vo vnútornom nartexe je zobrazený Lev VI., klaňajúci sa pred Kristom (začiatok 10. storočia). V galérií sú portréty cisára Alexandra III. (91213), cisárovnej Zöe spolu s jej tretím manželom Konštantínom IX. Monomachom (11. storočie) a cisára Jána II. s cisárovnou Irenou (12. storočie).

Pravdepodobne najznámejšou byzantskou mozaikou je Jipsi Danger, mozaika gigantických rozmerov, ktorá zobrazuje Krista medzi postavami Panny Márie a Jána Krstiteľa. Postavy a ich tváre sú zobrazené veľmi detailne, využitím miniatúrnych kociek skla a mramoru nádherných farieb na zlatom podklade. Táto mozaika je datovaná do tretej štvrtiny 13. storočia. V Istanbule sú aj ďalšie výnimočné mozaiky. Napríklad v nartexe Kariyskej mešity - tiež známej ako Chrám Krista Spasiteľa v Chore zo začiatku 14. storočia - sú mozaiky zobrazujúce život panny Márie a Ježiša Krista v sérii nádherných panelov. 

Všetky tieto mozaiky sú jedinečné svojim prevedením, farebnosťou kamienkov, detailom a vynikajúcou svetelnosťou. Patria k najväčším prínosom byzantskej kultúry vôbec.

## Iné projekty

## Externé odkazy

* 

Kategória:Umenie
Nevedomosť (neznalosť)

::*Neznalosť znamená aj nepoznanie, pozri pod [[poznanie]].*

**Nevedomosť** alebo **neznalosť** je nedostatok alebo neprítomnosť vedomostí.  
Na označenie absolútnej, hrubej nevedomosti, nevšímavosti alebo obmedzenosti sa používajú slová **ignorancia, ignorácia** alebo **ignorantstvo**. 

Nevedomosť (z hľadiská zámeru) môže byť:
* *[[úmysel|neúmyselná]]* - dôsledkom slabomyseľnosti, dôsledkom nemožnosti resp. nedostatku možností dostať sa k potrebným informáciám (napríklad aj dôsledkom nedostatku falzifikovateľných informácií v súčasnej dobe), alebo dôsledkom nízkej miery inteligencie;
* *[[úmysel|úmyselná]]* - dôsledkom subjektívneho výberu informácií, alebo dôsledkom zámerného vedomého nevenovania pozornosti u človeka schopného sa k potrebným informáciám dostať a pochopiť ich; pozri aj ignorovanie

## Nevedomosť a právo
V morálnom a trestno-právnom kontexte je v súvislosti s úmyselnou ignoranciou známa veta „*[[Ignorantia juris non excusat]]*“ („Neznalosť zákona neospravedlňuje“), poukazujúca na to, že neznalosť zákona, resp. nevedomosť o následkoch trestného činu alebo o trestnom čine samotnom nie je poľahčujúcou okolnosťou svedčiacou o nevine. Touto vetou sa preto pobáda k prijatiu zodpovednosti za svoje skutky a správanie.

## Nevedomosť vo filozofii
V gréckej filozofii sa hovorieva o *[[Sokrates|sokratovskej]] ignorancii*, ktorá je charakterizovaná všeobecne známou vetou: „*Scio me nihil scire*“ alebo „*scio me nescire*“ („Viem, že nič neviem“). 

V indickej filozofii je nevedomosť prejavom tamasu.

V buddhistickej filozofii sa namiesto slov nevedomosť či ignorancia používa sanskritské slovo *[[avidjá]]* ako opak slova vidjá, sanskritského pomenovania pre „poznanie“. Avidjá je chápaná ako základná príčina utrpenia a neustáleho kolobehu znovuzrodení a jej výsledkom je potláčanie poznania skutočnej povahy vecí, čo vedie k máji (ilúzii).

## Nevedomosť v teológii
Nevedomosť v teológii je charakterizované ignosticizmom (slovo vzniklo zložením slov "*ignorance*" - nedostatok vedomostí a "*gnostic*" - poznanie vzťahujúce sa k bohom); názorom, že neexistuje súvislá a falzifikovateľná definícia slova *[[Boh]]*, otázka existencie Boha postráda zmysel a každé iné teologické stanovisko usudzuje zbytočne veľa o tomto pojme. V ignosticizme sa na rozdiel od teizmu, ateizmu alebo agnosticizmu neusudzuje o vete "Boh existuje" ako o zmysluplnej vete.

## Pozri aj
* Agnotológia
* Agnózia
* Docta ignorantia
*Ignoratio elenchi
* Ignoramus et ignorabimus
* Ignorovanie
* Lenivosť
*Vedenie
* Vedomosť

## Iné projekty

## Externé odkazy
* Slovenské slovníky (ignorancia)
* Slovenské slovníky (ignorant)
* Catholic Encyclopedia 

## Zdroj
* 
* 

Kategória:Psychológia
Kategória:Filozofický slovník
Metaveda

**Metaveda** je súbor disciplín, metodík a úvah, ktorých cieľom je dospieť k poznaniu vedy a jej rôznych stránok, napríklad veda o vede, filozofia vedy, sociológia vedy, sociológia vedenia, psychológia vedy, kreatológia, scientometria atď.

## Externé odkazy
* 

Kategória:Metavedy
Neviazaný

**Neviazaný** je taký, ktorý sa nedrží určitých noriem, zásad, nespútaný, neobmedzovaný. Je to opak viazaného (próza v protiklade k viazanej reči, veršom) alebo nemajúci väzbu (neviazaná kniha).

## Zdroj
* 

Kategória:Terminológia
Možnosť

**Možnosť** môže byť:
* vlastnosť niečoho, že sa môže uskutočniť, stať alebo môže byť myslené, realizovateľnosť, uskutočniteľnosť, mysliteľnosť
* vlastnosť niečoho, že sa jeho jestvovanie dá predpokladať, predpokladateľnosť
* prípadnosť, eventuálnosť
* prípadný prípad, eventualita
* príležitosť, šanca
* jeden z viacerých prípadov zvažovaných pri rozhodovaní, alternatíva, pozri alternatíva (možnosť)
* zastarano: zámožnosť

**Možnosti** znamená prenesene aj schopnosti, prostriedky
Metensomatóza

**Metensomatóza** môže byť:
*vo filozofii (najmä teozofii): prevteľovanie (medzi viacerými životmi monády a podobne), pozri metensomatóza (filozofia)
*v biológii: asimilácia prvkov tela alebo organizmu iným telom alebo organizmom
Nevratnosť

**Nevratnosť** alebo **ireverzibilita** je charakteristika zmeny, pri ktorej nenastáva návrat k začiatočnému stavu, ale sa prechádza do kvalitatívne nového stavu. Vo väčšej alebo menšej miere je vlastnosťou všetkých procesov vo svete.

## Nevratnosť z pohľadu techniky
Podľa prvého Carnotovho princípu spôsobujú nevratnosti zníženie účinnosti premeny energie v strojoch. Preto je potrebné sa nimi zaoberať a pokúsiť sa ich účinok čo najviac znížiť. Ďalej sú uvedené niektoré základné prípady nevratných procesov.

### Prestup tepla pri konečnom rozdiele teplôt
Ak je rozdiel teplôt konečný (väčší ako \mathrm{d}T), je smer prechodu tepla podľa druhého termodynamického zákona daný, teplo prestupuje z teplejšieho telesa na chladnejšie. Pri cyklicky pracujúcom stroji tento prestup tepla nemožno obrátiť, preto je zdrojom nevratnosti.

### Trenie
Trecia sila pôsobí vždy proti pohybu súčastí stroja. Na jej prekonanie je potrebná nejaká práca, ktorá sa premení na teplo a ohreje súčiastky trecej dvojice. Aj keď sa cyklicky pracujúci stroj vráti do pôvodného stavu, pri jeho opačnom pohybe sa súčiastky ohrievajú ďalej a spotrebuje sa ďalšia práca, vzniká nevratnosť. Trenie patrí medzi je najznámejšie formy.

### Izotermické prúdenie tekutiny
Aj pri pomalom prúdení tekutiny vzniká trenie medzi jej jednotlivými vrstvami, čo zapríčiňuje vlastnosť každej tekutiny - viskozita. Na prekonanie tohoto trenia sa spotrebuje energia, ktorá sa prejaví poklesom tlaku v smere prúdenia.

### Prúdenie v dýzach
Pri vysokých rýchlostiach prúdenia v dýzach dochádza k veľkému poklesu tlaku, teploty aj hustoty prúdiacej tekutiny.

### Prúdenie cez prekážky
Prúdenie cez prekážky sa nazýva aj škrtenie. Ide o prúdenie v potrubí s prudkým zmenšením prierezu. Kinetická energia prúdu sa v zúženom mieste najskôr zvýši, ale trením a vírením sa nevratne premení na teplo.

### Zmiešavanie tekutín
V technických zariadeniach sa zvyčajne miešajú prúdy tekutín s nerovnakými teplotami. Počas ich zmiešavania dochádza k prestupu tepla pri konečnom teplotnom rozdiele čo je, ako bolo uvedené vyššie, nevratný proces.

## Nevratnosť z pohľadu termodynamiky
Jednou z otázok, na ktoré našla odpoveď termodynamika je kvantifikácia nevratnosti jednotlivých procesov a cyklov. Odpoveď je dôležitá preto, aby bolo možné porovnať jednotlivé technické zariadenia navzájom a určiť, koľko energie sa nenávratne stratí. 
* Počas nevratného cyklu vzrastá entropia. Toto sa nedeje pri vratných cykloch, preto je možné tvrdiť, že čím viac entropie sa počas cyklu vytvorí tým viac nevratnosti obsahuje.
* Straty nevratnosťou priamo vyčíslené ako energia určuje Gouyova-Stodolova rovnica.
* Zohľadnenie strát nevratnosťou zahŕňa aj posudzovanie účinnosti technických zariadení exergetickou účinnosťou.

## Zdroje
* 
* 

Kategória:Terminológia
Kategória:Termodynamika
Nevyčerpateľnosť

**Nevyčerpateľnosť** je aspekt nekonečnosti, ktorý sa vzťahuje na nekonečnú rozmanitosť foriem, vzťahov, súvislostí, objektov, procesov atď.

V ekonómii sa za nevyčerpateľné statky považuje slnečné žiarenie, donedávna (z dôvodu znečisťovania prostredia) aj voda a vzduch. Nevyčerpateľné statky sú voľne dostupné pre každého jednotlivca.

## Zdroj
* 

Kategória:Filozofický slovník
Kategória:Makroekonómia
Meteoropatizmus

**Meteoropatizmus** je fyziologické a patologické reakcie vrátane psychologických porúch na zmeny
počasia (teplota, vlhkosť, pohyb vzduchu, slnečné žiarenie, atmosférická elektrina a chemicko-aerosólové splodiny v ovzduší).

## Externé odkazy
* 

Kategória:Medicína
Nevyhnutné externé súvislosti štruktúry

**Nevyhnutné externé súvislosti štruktúry** (**NESŠ**) je prvok poslednej z troch hlavných skupín parametrov, ktoré možno študovať na štruktúre nejakej entity. Nevyhnutné externé súvislosti zahŕňajú podmienky existencie skúmanej entity, názory na ňu, literatúru o nej a iné okolnosti, dôležité pre jej pochopenie.

Pri výskume nevyhnutných externých súvilostí štruktúry nejakej entity sa zameriavame na sledovanie jej väzieb s okolím alebo prostredím, v ktorom existuje.

## Externé odkazy
* 

Kategória:Synkriticizmus
Methexis

**Methexis** (gr.) je účasť, podielnictvo. U Platóna je to súvislosť idey a veci zo strany veci. Pojmom methexis Platón spojil dva svety, svet ideí a svet zmyslových vecí, ktoré nemohli zostať v úplnom odlúčení. Ale pre jeho ďalšie myslenie sa methexis sama stala ťažko riešiteľným problémom.

## Zdroje
* 
* 

Kategória:Filozofické koncepty
Možnosť a skutočnosť

Na rozdiel medzi **možným a skutočným** bytím prvý raz upozornil Aristoteles. Niečo môže byť, ale nie je, môže nebyť, ale je. Mnohé veci, ktoré nie sú, jestvujú už v možnosti. Učenie, ktoré stotožňuje možnosť so skutočnosťou, "usiluje sa celkom odstrániť zo sveta niečo, čo nie je bezvýznamné", totiž sám pohyb, vznikanie a zanikanie vecí. Ak by bolo možným iba to, čo je skutočné, nemohlo by vzniknúť, čo ešte nevzniklo; to, čo sedi, ba napríklad nemohlo vstať. Aristotelovo  "dynameión" sa chápe ako
mohúcnosť niečoho, jeho. 

## Externé odkazy
* 

Kategória:Aristoteles
Nevyhnutnosť

**Nevyhnutnosť** je neodvratnosť udalostí alebo bezpodmienečná potrebnosť.

Podľa Kanta je nevyhnutnosť atribút vedeckého poznania, ktorý súvisí s priestorom, časom a kategóriami. Podľa Homéra je nevyhnutnosť Moira.

## Iné projekty

## Zdroje
* 
* 
* 

Kategória:Filozofický slovník
Abstraktná možnosť

**Abstraktná možnosť** je možnosť budúcej skutočnosti jestvujúca vtedy, keď existujú niektoré, ale nie všetky jej základné podmienky. Abstraktná možnosť je zárodok objektívnej, reálnej možnosti, materiálne podmienený zárodok vnútorných protirečení budúcej skutočnosti, jej najvšeobecnejšia forma. Abstraktná možnosť môže ostať iba možnosťou alebo sa môže rozvinúť do konkrétnej možnosti a prostredníctvom nej sa realizovať. Premena abstraktnej možnosti na skutočnosť závisí od rozvinutia základných podmienok budúcej skutočnosti.

Podľa K. Marxa je abstraktná možnosť potenciálne protirečenie, z ktorého sa neskôr môže vyvinúť aktuálne protirečenie, reálna možnosť budúcej skutočnosti.

## Externé odkazy
* 

Kategória:Filozofické pojmy